tomron87/hebrew-wikipedia-sentences-corpus huggingface dataset:
ב-8 בפברואר התחרו בחצי הגמר, שבסופו הצליחו להעפיל לגמר.
בגמר, "Róa" קיבל את מספר הנקודות הגבוה ביותר הן מהקהל והן מהשופטים, ועל כן הוכרז כזוכה בתחרות.
כהן מסר לאתר "ForReal": "בתור יוצר, זה תמיד מרגש ומשמח אותי לראות איך יצירות שלי משפיעות ומעוררות השראה ביצירות ברחבי העולם.
חשוב לי להבהיר שבמקרה הזה זה לא עניין של "דמיון" או "השראה" – מדובר בהעתקה ישירה וברורה של היצירה שלי".
באירוויזיון הופיע הצמד בחצי הגמר הראשון אותו סיימו במקום ה-6 ובהעפלה לגמר.
בגמר סיימו במקום ה-25 עם 33 נקודות; 0 מהשופטים ו-33 נקודות מהקהל.
ויטרי־לה־פרנסואה היא עיר בצפון־מזרח צרפת, בחבל גראנד אסט (Grand Est), והיא תת־נפה של מחוז מארן .
העיר שוכנת על גדות המארן ונחשבת למרכז אזורי חשוב במישור שמפאן.
ויטרי־לה־פרנסואה נוסדה בשנת 1545 על ידי המלך פרנסואה הראשון, לאחר חורבנה של העיר הקדומה ויטרי-אן-פרטואה בידי צבאות קרל החמישי בשנת 1544. העיר החדשה תוכננה בסגנון רנסאנס על פי תוכנית ריבועית מתוכננת היטב, ונקראה על שם המלך שהקים אותה "ויטרי של פרנסואה".
במהלך המהפכה הצרפתית שונה שמה של העיר ל"ויטרי־לה־נאסיונל" (Vitry-la-Nation), אך לאחר תקופת הטרור הושב שמה המקורי.
במלחמת העולם הראשונה ספגה העיר הפצצות כבדות, ובמלחמת העולם השנייה נהרסה כמעט לחלוטין.
לאחר המלחמה נבנתה מחדש תוך שמירה על מבנה הרחובות ההיסטורי.
העיר שוכנת על נהר המארן, במפגש עם תעלת מרן לה-סון והתעלה המקבילה למארן.
היא מוקפת בשדות ויערות בלב אזור חקלאי עשיר.
ויטרי־לה־פרנסואה נמצאת כ־100 ק"מ מדרום־מזרח לריימס וכ־200 ק"מ מפריז.
נכון למפקד שנעשה בשנת 2008 מנתה העיר 14,207 תושבים.
יחד עם הקומונות פריניקור ומרול היא מהווה את היחידה העירונית של ויטרי־לה־פרנסואה, שמנתה כ־16,800 תושבים.
האזור האורבני הכולל 61 יישובים מונה כ־34,000 תושבים.
מאז שנות ה־70 ניכרת ירידה באוכלוסייה עקב הגירה שלילית, אף שהגידול הטבעי נותר חיובי.
האקלים בוויטרי-לה-פרנסואה הוא ממוזג־יבשתי בעל השפעה אוקיינית, אופייני למישור שמפאן שבצפון־מזרח צרפת.
החורפים קרים ולחים, עם ממוצע טמפרטורה סביב °C 0–4, ולעיתים מתרחשים גלי קור עזים.
הקיץ חמים ונעים, עם ממוצע של כ־°C 20–22 וימים בודדים של חום כבד.
המשקעים מתונים ומתחלקים באופן שווה יחסית לאורך השנה (כ־700 מ"מ בשנה).
האזור מאופיין בשונות עונתית גבוהה בשל השפעת האוקיינוס ממערב והיבשה ממזרח.
בעיר פועל בית חולים מרכזי הכולל מחלקות רפואה וכירורגיה, וכן מרפאה פרטית בשם "קליניק דה לה רנסאנס".
נכון ל־2007 פעלו בעיר מרכז לרפואה תעסוקתית, 26 רופאי משפחה ו־39 מומחים, בהם 20 רופאי שיניים.
בעבר פעל בעיר בית משפט מקומי, אך זה בוטל בשנת 2007. כיום ויטרי כפופה למערכת המשפט של העיר שאלון-אן-שמפאן ולבתי המשפט של ריימס וננסי.
בשטח העיר פועלים סניפים של המשטרה העירונית, הג'נדרמריה הצרפתית ותחנת כיבוי אש מרכזית.
בשנת 2008 אירעו בעיר מהומות בעקבות מותו של צעיר מקומי, אך בהשוואה לערים דומות בצרפת נחשבת ויטרי־לה־פרנסואה לעיר שלווה יחסית.
העיר מהווה מרכז תעסוקתי אזורי, עם פארק תעשייה גדול (Vitry-Marolles) המשתרע על שטח של כ־250 הקטר ומספק כ־3,400 מקומות עבודה.
ענפי התעשייה העיקריים הן: ייצור מתכות, חלקי רכב, פלסטיק ותעשיות נייר.
העיר נהנית גם מתיירות בזכות סמיכותה לאגם דר-שנטקוק.
בויטרי פועלים בתי ספר יסודיים ותיכוניים, בית ספר למוזיקה, שתי מדיאטקות, תיאטרון ובית קולנוע.
בין הפסטיבלים בעיר: Bulles en Champagne (פסטיבל קומיקס) ו־Courants d'Arts (פסטיבל אמנות ובידור).
בעיר פועלות עשרות אגודות ספורט, אולמות ואצטדיונים, בהם פארק פביאן-גילוני על גדות המארן.
יש בה בריכת שחייה מקורה ופתוחה הפעילה כל השנה, ובית ספורט עירוני.
תושבי העיר משתייכים בעיקר לזרמים קתולי, מוסלמי, פרוטסטנטי ויהודי.
העיר משתייכת לבישופות של שאלון-אן-שמפאן וכוללת ארבע כנסיות קתוליות, בהן הכנסייה הקולגיאלית נוטרדאם, מבנה רנסאנס מפואר מהמאה ה-17.
כבר בשנת 1321 נזכרת קהילה יהודית בעיר שנקראה אז Vitry-sur-Marne.
לאחר מלחמת צרפת–פרוסיה (1870) חודשה הקהילה עם הגעת יהודים מאלזס ולורן.
בשנת 1885 נבנה בית הכנסת הראשון ברחוב הדוב (rue du Mouton).
המבנה נפגע בהפצצות בשנת 1940 במהלך מלחמת העולם השנייה, ולאחר מכן הושמד בחומר נפץ על ידי הגרמנים.
לאחר המלחמה נבנה בית הכנסת מחדש באותו מקום, שנחנך ב־15 בספטמבר 1957. ב־29 בפברואר 2008 הוצב על חזיתו לוח זיכרון עליו נכתב בצרפתית:
מול בית הכנסת מוצבת אנדרטה לזכר קורבנות השואה ועליה הכתובת: À NOS FRÈRES MORTS EN DÉPORTATION ("לאחינו שמתו בגירוש").
בית העלמין היהודי נמצא ב־6 rue de la Jouette, סמוך לאזור התעשייה, אך הוא נעול למניעת ונדליזם.
את המפתח ניתן לקבל דרך העירייה.
ב־25 בינואר 2009 צויר צלב קרס על שער בית העלמין.
מאז 2007 בית הכנסת אינו פעיל עוד, אך משמש כמקום זיכרון ותערוכות.
פארקים וגנים עירוניים ובהם "גן העירייה", "גן המינימים" ופארק "לאו לאגרנג'".
בית הכנסת בויטרי־לה־פרנסואה ואנדרטת השואה הסמוכה לו.
אישים שחיו או נולדו במקום
שמחה בן שמואל מוויטרי – מחבר מחזור ויטרי, חי בעיר ויטרי הקדומה (Vitry-en-Perthois).
פייר ברסור – שחקן, שעל שמו קרוי בית הקולנוע המקומי.
ז'אן ברנאר – פוליטיקאי יליד העיר.
ויטרינה היא רשת של שתי מסעדות המבורגר בתל אביב, שנוסדה בשנת 2011 על ידי נתי מנשה.
החלה את דרכה כדוכן מזון מהיר קטן שהתמקד בנקניקיות ברחוב אבן גבירול בתל אביב, ובהמשך עברה להתמקד בהמבורגרים, שהפכו למנת הדגל של המקום.
עם השנים זכתה ויטרינה לסיקור תדיר במדורי אוכל, והיא נחשבת לאחד המקומות המזוהים עם סצנת ההמבורגרים התל אביבית.
ויטרינה נפתחה בשנת 2011 כדוכן נקניקיות באבן גבירול 54 בתל אביב, עם 14 סוגי נקניקיות.
מייסד המקום נתי מנשה היה לפני כן מעצב ומייסד מותג האופנה Freedom of Choice.
אביו, גידי מנשה, היה השף שאמון על התפריט.
ההמבורגר, אשר בתחילה לא עמד במרכז התפריט, הפך בהדרגה למנה המרכזית של המקום.
בראשית דרכו צבר המקום קהל רב, ובתקופות עומס נרשמו תורים ארוכים של לקוחות הממתינים להזמנה ולמציאת מקומות ישיבה.
במאי 2016 נפתח סניף נוסף ברחוב לילינבלום (לילינבלום 40, פינת נחלת בנימין), שכונה "ויטרינה לילי".
הסניף החדש היה גדול מהסניף המקורי, וכלל מקומות ישיבה ובר, וכן הציע תפריט מורחב.
בשנת 2017 הופסקה פעילות הסניף המקורי עקב הריסת המבנה שבו פעל.
בהמשך אותה שנה דווח כי ויטרינה צפויה להיפתח מחדש במיקום אחר ברחוב אבן גבירול.
נכון לשנת 2025 פועלת ויטרינה משני סניפים בתל אביב - אבן גבירול ולילינבלום.
ויטרינה מזוהה עם תפריט מצומצם המתמקד בהמבורגרים ותוספות בסגנון אמריקאי.
המנה המזוהה ביותר עם המקום היא המבורגר ה"באטלר", המוגש עם צ'יפס "50:50", שילוב של תפוח אדמה ובטטה, עם טופינג של גרידת לימון.
לצד ההתמקדות בהמבורגרים בשריים, הרחיבה ויטרינה לאורך השנים את ההיצע גם לכיוון צמחוני.
בינואר 2018 פרסם Time Out תל אביב כי בסניף לילינבלום הושק המבורגר צמחוני חדש.
באותה כתבה תואר גם הצ'יפס של המקום ככזה ש"ראוי לביקור בפני עצמו".
ויטרינה תוארה פעמים רבות כאחד מההמבורגרים הטובים בתל אביב.
למשל, בכתבה ב-Time Out תל אביב משנת 2023 מאת מתן שרון, נכתב כי "במשך לא מעט שנים" התשובה לשאלה "מה ההמבורגר הטוב בתל אביב" על פי הכותב הייתה "מאוד חד משמעית [...] - הבאטלר של ויטרינה".
ביקורת בולטת על ויטרינה פורסמה באתר הלייף-סטייל והאוכל Secret Tel Aviv, אשר כלל את סניף לילינבלום של הרשת במדריכי ההמלצה שלו להמבורגרים בתל אביב.
לדברי הכותב, מדובר בהמבורגר היחיד בתל אביב הראוי ל"שבחים הגבוהים ביותר" מצדו.
וייט הארט ליין היה אצטדיון כדורגל של קבוצת טוטנהאם הוטספר.
האצטדיון היה ממוקם בשכונת טוטנהאם שברובע הארינגיי בצפון לונדון, בירת אנגליה.
הוא הכיל בשנותיו האחרונות 36,284 מקומות ישיבה.
בנייתו של האצטדיון החלה בשנת 1898, והוא נחנך ב-4 בספטמבר 1899 במסגרת משחק ידידות בין טוטנהאם הוטספר לנוטס קאונטי לעיני 5,000 צופים, בו ניצחה טוטנהאם בתוצאה 1–4. ב-1923 הורחב האצטדיון לתכולה של 50,000 צופים.
במרץ 1938, נרשם שיא הצופים במגרש כש-75,038 צופים חזו בהפסדה של טוטנהאם לסנדרלנד במסגרת גביע ה-FA.
בין השנים 1908–1972, וויט הארט ליין היה אחד מהאצטדיונים היחידים שלא היו בו שלטי פרסומות.
בשנות ה-80 המוקדמות נבנה היציע המערבי, אולם הפרויקט נוהל באופן גרוע.
כתוצאה מכך העבודות הושלמו באיחור ועודף ההוצאות גררו את המועדון למשבר כלכלי.
בשנת 2006 נעשו באצטדיון שינויים קלים שהגדילו מעט את תכולתו ל-36,310 מקומות.
ב-14 במאי 2017 אירח האצטדיון את משחק הבית האחרון של טוטנהאם, בו גברה הקבוצה בתוצאה 1–2 על מנצ'סטר יונייטד.
מספר ימים לאחר מכן החלו עבודות ההריסה של האצטדיון, לטובת בניית אצטדיון חדש הממוקם בשטח שחופף בחלקו את הוייט הארט ליין.
האצטדיון החדש מונה 62,062 מקומות ישיבה, וטוטנהאם חנכה אותו בסוף עונת 2018/2019. עד לחניכת האצטדיון החדש, ערכה טוטנהאם את משחקיה הביתיים באצטדיון ומבלי.
וייגאץ' הוא אי באוקיינוס הקרח הצפוני על גבול ים קארה וים ברנץ.
רוחבו המרבי 45 ק"מ, אורכו כ-100 ק"מ והוא משתרע על פני 3,383 קמ"ר; מופרד מהיבשת (מחצי האי יוגורסקי) על ידי מצר יוגורסקי, ומהאי נוביה זמליה על ידי מצר קארה.
האי מהווה חלק מהמחוז האוטונומי ננץ (במחוז ארכנגלסק) וממוקם בקצהו הצפון-מזרחי של רוסיה האירופאית.
רוב האי מורכב מאבני חול וגיר.
ישנם בו נהרות, ביצות, אגמים קטנים, ומרבצי אבץ, נחושת ועופרת.
באי שלוש מושבות: ווייגאץ', דולגאיה גובה וורנק.
האי נקרא על שם ימאי רוסי שגילה אותו במאה ה-16.
ויידהופן אן דר איבס היא עיר ואחת ממחוזות אוסטריה תחתית שבאוסטריה.
נמצאת במוסטפירטל, החלק הדרומי מערבי של אוסטריה תחתית וגובלת במערב, צפון ודרום במחוזות אמשטטן ושייבס, ובמזרח באוסטריה עילית.
ראש העיר הוא וולפגנג מאייר, ממפלגת השמרנים ÖVP.
המפלגות החברות במועצת העיר הן:
ויידר (Vader) היא להקת דת' מטאל פולנית אשר נוסדה בשנת 1983. היא אחת מלהקות הדת' מטאל האירופאיות הידועות ביותר, ובאלבומים רבים משלבת גם סגנון ברוטאלי של ת'ראש מטאל.
השם של הלהקה הושפע מדארת' ויידר, דמות מסרטי מלחמת הכוכבים: "דמות מסתורית, ברוטאלית, אפלה, חכמה, מרירה אך גם קצת רומנטית."
לאחר שנוסדה בשנת 1983, הוציאה לאור הלהקה את הדמו "Morbid Reich" בשנת 1990, אשר מצוין לא רק בזכות איכות ההקלטה, אך גם בגלל שהדמו מכר 10,000 עותקים, ללא ספק אחד מהדמואים המצליחים ביותר בסצנת המטאל.
בשנת 1998, הלהקה חתמה על חוזה עם חברת התקליטים מטאל בלייד.
המעריצים כינוי אירוע זה כניצחון הדת' מטאל ה"טהור" על הסגנונות החדשים שנוסדו בשנים האלו, כמו ראפ מטאל וגראנג'.
המעריצים הוקירו את הלהקה על שלא ויתרו על הסגנון הקיצוני שלהם לטובת סגנונות מפורסמים יותר שכנראה ימכרו יותר עותקים.
ויידר גם מאוד פעילים בלשחרר שירים מהופעות חיות ואלבומי הופעות.
פיאוטר ויואכזרק - גיטריסט, סולן
מרקין "נווי" נוואק - בס
דריסז "דארי" ברזוזואסקי - תופים
קונרד "סימון" קרקוט - בס
ג'רסלאו "צ'יינה" לביניק - גיטריסט
קרזיסטוף "דוק" רכזקוואסקי - תופים (נפטר)
לסזק "שאמבו" רקואסקי - בס
זביגנאו "ויקא" ווארובלואסקי - גיטריסט
רוברט "אסטרואט" סטרוכזסקי - בס
גרזגורז "בילאיל" צ'קאוסקי - תופים
פיאוטר "ביראל" קוזיאולה - גיטריסט
רוברט "קזארני" קזרנטה - סולן
ג'קק "ג'קיאה" קליסז - בס
קרזיסזטוף "סיאיגמר" אולוס - קלידן באלבום "The Art of War"
מרקין "זבק" גולבוויסקי - מתופף בסיבוב ההופעות בשנת 2001
גרזיגורז סקווינסקי - גיטריסט אורח באלבום "Sothis"
אדם דרסקי - סולן אורח באלבום "Revelations"
וייד ויליאמס (Wade Williams; נולד ב-24 בדצמבר 1961) הוא שחקן אמריקאי הידוע בעיקר בשל תפקידו בסדרה "נמלטים", בה גילם את הסוהר בראד בליק.
ויליאמס ושלושת אחיו נולדו בג'ורג'יה, ומאוחר יותר משפחתו עברה לטלסה, אוקלהומה, ארצות הברית.
בנעוריו ויליאמס התעניין במשחק ובמוזיקה, אך הוא לא התכוון להיות שחקן.
הוא התכוון ללמוד רפואה באוניברסיטת טלסה, אך החליט ללמוד משחק במקום זאת.
כיום הוא גר עם אשתו וביתו בטקסס.
ויליאמס שיחק במחזות אילוף הסוררת עם מורגן פרימן וריצ'רד השלישי עם דנזל וושינגטון.
כמו כן הוא שיחק בברודוויי במחזות עלובי החיים, רגטיים ועוד.
ויליאמס השתתף בסדרות תיקים באפלה, מסע בין כוכבים: אנטרפרייז, מכושפות, עמוק באדמה, 24, CSI, אווטאר: כשף האוויר האחרון, העוקץ ומחשבות פליליות.
תפקידו המשמעותי ביותר היה גילום בראד בליק בסדרת הטלוויזיה נמלטים, החל מהעונה הראשונה עד הפרק התשיעי בעונה הרביעית.
ב-2000 שיחק בסרט "מערכת הטרור" לצד בריאן קראנסטון.
ב-2002 שיחק בסרט "נביחה!", לצד וינסנט ד'אונופריו.
בנוסף, הופיע בסרטו של לארי קלארק "קן פארק".
ב-2004 שיחק במותחן הדרמה "מומיה והארמדילו" לצד ביזי פיליפס.
ב-2009 שיחק בסרט האימה "הבור" בכיכובה של היילי בנט.
ב-2016 החל לשחק בסדרת הדרמה הרפואית "רחוב מרסי" של רשת PBS.
שנה לאחר מכן, ב-2017 שב לשחק בעונתה השנייה.
כמו כן, התארח בסדרות "הרשימה השחורה" ו-"אלמנטרי".
בשנת 2021 התארח בסדרת המדע-בדיוני "קאובוי ביבופ" של הזרמת המדיה נטפליקס.
בהמשך השנה שיחק בסרט הדרמה המשפטית "Roe v.
Wade" אודות פסק דין רו נגד וייד, בתור ויליאם רנקוויסט, נשיא בית המשפט העליון של ארצות הברית.
וייוורן או וייברן (באנגלית עתיקה: wyvern, בצרפתית עתיקה: wivre) הוא יצור מיתולוגי דמוי דרקון.
הווייוורן מתואר כדרקון בעל שתי רגלים ושתי כנפיים (בניגוד לדרקון שמתואר באופן מסורתי כבעל ארבע רגליים ושתי כנפיים).
כמו כן נהוג לתאר את זנבו כזנב משונן, או כזנב דמוי זנב נחש.
הווייוורן נחשב לסמלה של ממלכת וסקס שבדרום אנגליה, ומופיע כיום על סמלי אבירים הקשורים לאזור וסקס, כגון על שלט האצולה של סופי, דוכסית אדינבורו, אשר לרגל חתונתה קיבלה את התואר "רוזנת וסקס".
מטוס הווייברן הבריטי קרוי על שמו.
וייברלי הוא פרוור בסידני, המנוהל על ידי מועצת וייברלי (Waverley Council).
המועצה קרויה על שם הפרוור, אם כי היא יושבת בפרוור הסמוך מצפון, בונדיי ג'נקשן.
וייברלי גובל מצפונו בבונדיי ג'נקשן, ממערב בקווינס פארק, מדרום בברונטי וממזרח בבונדיי.
הדרכים העיקריות החוצות אותו הן דרך ברונטי, דרך קרינגטון ורחוב ויקטוריה, היוצרים צומת כוכב מפורסמת הקרויה "צ'רינג קרוס".
וייברלי הוא הנקודה הגבוהה ביותר באזור הפרוורים המזרחיים.
הפרוור נקרא על שם האחוזה הראשונה באזורו: ב-1827 בארנט לוי בנה את אחוזת וייברלי, בצד הדרך שלימים תקרא דרך סאות'-הד הישנה.
האחוזה נקראה על שם ספר שהיה חביב על לוי, וייברלי מאת סר וולטר סקוט.
בית האחוזה הבולט נתן לפרוור הסובב אותו את שמו.
ביוני 1859 הוקמה מועצת וייברלי.
בשנת 1877 הוקם בפרוור בית העלמין וייברלי, שבלט בהיותו ממוקם על שפת צוק גבוה.
בית העלמין מארח את קבריהם של המשורר הנרי קנדל והטייס לורנס הרגרייבס.
בשנת 1912 הוקמה בפרוור כנסיית מרי אימקולטה (Mary Immaculate, נטולת-הרבב), שעוצבה על ידי האדריכל ג'ון הנסי בסכנון פדריישן קלאסי.
בווייברלי מספר בתי ספר: בית הספר לנערים וייברלי קולג', פנימיית הנערות סיינט קתרין, ובתי הספר היסודיים ע"ש וטרפורד.
אזור צ'רינג קרוס הפך במהלך תחילת המאה ה-21 למרכז מסחרי, אך מרבית הפרוור עדיין בעלת צביון מגורים, עם חנויות בודדות ומיעוט מרכזים מסחריים.
לפרוור מספר קבוצות ספורט: שלוש קבוצות ראגבי מקומיות, שותפות בליגת הראגבי של איחוד בונדיי, קבוצת כדורת מקצועית וקבוצת קריקט.
וייט איירווייז היא חברת תעופה פורטוגזית שבסיסה נמצא בנמל התעופה של ליסבון.
החברה מקיימת טיסות לעשרות יעדי נופש בפורטוגל וכן ברחבי אירופה (ספרד, יוון, בריטניה ומלטה), באפריקה (מרוקו וכף ורדה), ואמריקה (קובה, הרפובליקה הדומיניקנית, ג'מייקה, מקסיקו וברזיל).
החברה נוסדה בשנת 2005, ובתחילה הייתה שייכת לחברת התעופה הלאומית "טאפ פורטוגל" (75%) ולקבוצת "אברו" (25%).
בסוף שנת 2006 היא נרכשה על ידי קבוצת התעופה "אומני".
וייזור , הוא תותב בצורת קשת המתחבר אל רקותיו של אדם עיוור, על מנת לספק לו באופן מלאכותי חוש ראייה המופיע ביקום הבדיוני של זיכיון "מסע בין כוכבים".
במהלך הסדרה "מסע בין כוכבים: הדור הבא", כמו גם בסרט הקולנוע "מסע בין כוכבים: דורות", דמותו של ג'ורדי לה פורג', עיוור מלידה, מרכיב את הווייזור, שמאפשר לו לראות.
מכשיר הווייזור הוא דק ומעוגל (בצורת קשת), עם חיישנים בצדו הקמור, המכסה את העיניים ומתחבר בשקעי קלט קטנים המושתלים בתוך הרקות.
המכשיר סורק את הספקטרום האלקטרומגנטי, יצירת קלט חזותי, ומעביר אותו למוח של מרכיב הווייזור דרך עצבי הראייה, ובכך מספק לאדם עיוור, באופן מלאכותי, חוש ראייה.
המכשיר איננו מחקה ראייה אנושית רגילה, אך מאפשר לאדם "לראות" תופעות אנרגיה שהן בלתי-נראות לעין האנושית הבלתי-מזוינת, כמו גם מאפשר לו לראות את הדברים בתת-אדום וברמות מיקרוסקופיות.
זה גם מאפשר לאדם לראות סימני חיים של אחרים, כגון קצב-לב וטמפרטורה, ונותן לו את היכולת לעקוב אחר הלכי רוח ואפילו לזהות שקרים.
האביזר המקורי עוצב בהשראת קשת לשיער אשר הגיעה לידיו של מיכאל אוקודה במהלך הפיתוח הרעיוני הראשוני של אביזר הווייזור.
במהלך הסדרה "הדור הבא", ג'ורדי לה פורג', עיוור מלידה, הוא הדמות היחידה שנראתה מרכיבה את הווייזור.
השימוש בוייזור גורם לו לכאב מתמשך, שאינו יכול להיות מטופל ללא הפרעה למכשיר.
ניתן להניח כי בתקופה זו היה השימוש בוייזור הוא נדיר מאוד, שכן, כאמור, באותה תקופה לא נראו דמויות אחרות בזיכיון שהופיעו עם מכשיר דומה, ובוורלי קראשר וקת'רין פולאסקי, שתי רופאות בכירות ששירתו על האנטרפרייז, הצהירו כי אינן מכירות את המכשיר.
בהמשך, הופיעו לא מעט דמויות שהשתמשו במכשיר, בעיקר בסדרה "מסע בין כוכבים: סיפונים תחתונים", כך שנראה שהשימוש בו הפך נפוץ יותר בעשורים הבאים.
היכולות החזותיות המיוחדות של ג'ורדי היו אחראיות, לפחות בחלקן, לקידומו המהיר בצורה יוצאת דופן בסולם הדרגות, שכן הראייה המשופרת שלו הייתה סוג של כלי-אבחון מובנה, המאפשר לו לעקוף סורקים מכניים מסוימים.
בפרק "Heart of Glory" של "מסע בין כוכבים: הדור הבא", קפטן פיקארד מקשר בין המסך העיקרי לבין הווייזור של ג'ורדי, על מנת לראות מה/איך שהוא רואה.
בראותו את כל החפיפה ואת אורכי הגל השונים, הקפטן שואל איך ג'ורדי מסוגל להבדיל בין כולם.
בתגובתו, ג'ורדי השווה בין ילד ששומע צלילים רבים בו זמנית, ובסופו של דבר מסוגל לבחור מתוכם את מה שהוא צריך; זהו כישרון נרכש.
פעמיים במהלך הסדרה, ג'ורדי סירב שיינתן לו חוש ראייה טבעי, תחילה על ידי קומנדר רייקר, שקיבל כמויות יוצאות דופן של כוח מקיו.
ג'ורדי סירב להצעה זו, מאחר שהיא הייתה באה על חשבון האנושיות של רייקר.
במקרה מאוחר יותר - ג'ורדי סירב להצעה דומה מצד הרופאה קת'רין פולאסקי.
מתישהו, בין 2371 ל-2373, לפני זמנו של סרט הקולנוע "מסע בין כוכבים: המפגש", הווייזור של ג'ורדי הוחלף על ידי שתלים תותבים, המבצעים את אותן הפונקציות של הווייזור, רק בדרכים משופרות יותר.
בסרט הקולנוע, אפקט השתלים נוצר באמצעות שימוש בעדשות מגע ו-CGI.
לוואר ברטון, שגלם את דמותו של ג'ורדי לה פורג', סלד מאבזר הווייזור כי זה הגביל את ראייתו ההיקפית - אם כי פחות מאבות הטיפוס שלה - והלחץ המתמיד של הזרועות של האביזר על רקותיו גרם לו לכאבי ראש.
המגזין New Scientist דיווח על מחקר שבוחן האם ניתן באמת לייצר מכשיר הדומה לוייזור עבור אנשים עיוורים או לקויי ראייה.
ראייה חלקית שוחזרה בהצלחה לחולדות עיוורות, על ידי התקנת שתל מאחורי הרשתית.
מספר סוגים של תותבות ראייה נמצאים בשלבי פיתוח או ניסויים בבני אדם, ומכשיר אחד כבר אושר למכירה בשוק האירופי.
נכון לשנת 2006, ל-16 בני אדם עיוורים בעולם שוחזרה באופן חלקי הראייה, בהליך שבו אלקטרודות המושתלות במוחם לוקחות דחפים ממצלמה כדי לאפשר לחולים כדי לראות אורות וקווי מתאר של אובייקטים.
ב-14 באוגוסט 2012, כתב העת המדעי ידיעות האקדמיה הלאומית למדעים של ארצות הברית פרסם כתבה שציינה כי פוצח הקוד אשר באמצעותו הרשתית משתמשת כדי לשלוח אותות למוח, והמדענים שיחזרו בהצלחה ראייה מלאה בקרב עכברים עיוורים.
מדענים הצליחו לחקות תגובה עינית זו באמצעות משקפיים, ולשער שזוג דומה של משקפיים עשוי להיות זמין לשימוש בבני אדם בתוך שנים.
ויידמה (בספרדית: Viedma) היא עיר הבירה של פרובינציית ריו נגרו בארגנטינה.
העיר ממוקמת על גדות נהר ריו נגרו, במרחק של כ-30 ק"מ מהאוקיינוס האטלנטי, וכ-960 ק"מ מהבירה בואנוס איירס.
ביחד עם העיר קרמן דה פטגונס, זו ההתיישבות העתיקה ביותר בפטגוניה, והיא נוסדה על ידי פרנסיסקו דה ויידמה אי נרבאס תחת השם נואסטרה סניורה דל קרמן (מילולית: גבירתנו של קרמן) על נהר ריו נגרו ב-22 באפריל 1779. במקור שתי הערים היו אחת, ונקראו יחדיו קרמן דה פטגונס.
תחילה נבנה מבצר בצידו הדרומי של נהר (בוויידמה של ימינו), אך הוא נהרס תוך מספר שנים.
לאחר מכן נבנה מבצר חדש בצדו הצפוני של הנהר (בקרמן דה פטגונס של ימינו), אשר החזיק מעמד זמן רב בהרבה והוא עדיין עומד כיום.
העיירה גדלה, ולבסוף אנשים החלו לחזור ולהתיישב בצדו הדרומי של נהר.
בשלב מסוים העיר החליטה להתפצל כשנהר ריו נגרו מהווה את הגבול ביניהן.
עם כיבוש המדבר, העיר הפכה לבירת פטגוניה הארגנטינאית כולה, ומאוחר יותר, כשחולקה פטגוניה לטריטוריות קטנות יותר, הפכה לבירת טריטוריית ריו נגרו.
מושלה הראשונה של ריו נגרו שינה את שם העיר לוויידמה ב-1879. במהלך שיטפון ב-1900, הועברה הבירה באופן זמני לעיר צ'ואלה צ'ואל, אך חזרה במהירות לוויידמה.
לאחר שטריטוריית ריו נגרו הפכה לפרובינציה ב-1955, ויידמה נותרה הבירה.
ב-1987, במהלך תקופת נשיאותו של ראול אלפונסין, הוצגה הצעה בפני הקונגרס הלאומי הארגנטינאי להעביר את הבירה מבואנוס איירס לוויידמה.
ההצעה עברה בבית הנבחרים, אך מתן התקציב נחסם בסנאט.
הענפים העיקריים בכלכלה האזורית הם בקר, כמו גם מעט חקלאות ובעיקר גידול בצל, תירס ואלפלפה.
נמל התעופה גוברנדור קסטז'ו נמצא במרחק של כ-7 ק"מ מהעיר ומשרת אותה.
בנמל עוברים מדי שנה 30,000 נוסעים.
העיר מקושרת בקו רכבת לעיר בארילוצ'ה.
בוויידמה נמצאת האוניברסיטה הלאומית של ריו נגרו.
וייווק (Wewak) היא עיירה בפפואה גינאה החדשה, בירת מחוז ספיק מזרח.
העיירה שוכנת על חופו הצפוני של האי.
היא העיירה הגדולה ביותר בין מדנג שבפפואה גינאה החדשה לבין ג'ייפורה שבמערב גינאה החדשה אשר תחת שלטון אינדונזיה.
וייווק היא מקום מושבה של הדיוקסיה הקתולית של וייווק.
אוכלוסיית העיר מנתה 33,000 תושבים בשנת 2011.
בין השנים 1943–1945 הייתה וייווק הבסיס האווירי הגדול של חיל האוויר היפני בגינאה החדשה.
באוגוסט 1945 נשפטו שני פושעי מלחמה יפנים בבית דין שהוקם ליד וייווק באשמת הטלת מומים ובאשמת קניבליזם.
אחד מהם נדון למוות אך עונשו הומתק לחמש שנות מאסר והשני זוכה מכל אשמה.
המרכז הישן של העיירה ממוקם על חצי אי קטן ושאר האזור הבנוי של העיירה משתרע על רצועת אדמה צרה שבין חוף הים לבין רכס הרים שבתוכי הארץ.
חלקה המזרחי של העיירה גם הוא חצי אי שעליו שוכנים בית החולים של העיר ונמל התעופה.
וייווק מקושרת באמצעות כביש לשלושה כפרים השוכנים על נהר ספיק, למרות שהכביש לא תמיד במצב המאפשר נסיעה.
בנוסף, מחוברת העיר באמצעות כביש החוף המקשר אותה עם ערי החוף שממערב לה.
הטמפרטורה היומית הממוצעת היא כ-31 מעלות צלזיוס, והטמפרטורה הלילית הממוצעת היא כ-23 מעלות צלזיוס.
וייבאק מאשין הוא ארכיון דיגיטלי של הרשת הכלל-עולמית אשר נוצר על ידי ארכיון האינטרנט, ארגון אמריקאי ללא כוונת רווח הממוקם בסן פרנסיסקו שבקליפורניה.
האתר מספק למשתמשים בו אפשרות לצפות בהעתקים ישנים של דפי אינטרנט.
בין השנים 1996 עד 2021 נשמרו בארכיון מעל ל-552 מיליארד דפי אינטרנט.
התוכנות של הארכיון סורקות כל העת את ה-World Wide Web ומאחסנות בארכיון כל העת דפי אינטרנט שונים הנגישים לציבור, הכוללים בתוכם גם קובצי גרפיקה.
דפי אינטרנט שנסרקו בעבר נסרקים שוב כל מספר שבועות או חודשים, ובארכיון נשמרות גרסאות עדכניות שלהם רק אם חל שינוי כלשהו בתוכנם.
מטרת הארכיון היא לשמר תוכן רב שהיה נעלם בלעדיו לצמיתות בכל פעם שאתרים משתנים או נסגרים.
על מנת לצפות בגרסאות ישנות לדפי אינטרנט השמורים בארכיון המשתמשים באתר מזינים כתובת URL והאתר יציג רשימת תאריכים בהם נשמרו העתקים לאותו דף האינטרנט.
האתר מכיל גם דפי אינטרנט רבים אותם גולשי אינטרנט שונים בחרו לשמור בארכיון.
בעמוד הראשי של אתר הארכיון ניתן להקליד את שם דף האינטרנט, והאתר יבצע מעתה ואילך שמירה לדף זה כל מספר שבועות או כל מספר חודשים במקרה שחל שינוי כלשהו בתוכן.
הארכיון הוקם ב-1996 על ידי ברוסטר קייל וברוס גיליאט, וכיום מתחזקת אותו חברת אלכסה.
וייד ואן ניקרק (באפריקאנס: Wayde van Niekerk, נולד ב-15 ביולי 1992) הוא אצן דרום אפריקאי, האלוף האולימפי (ריו דה ז'ניירו 2016), פעמיים ברציפות אלוף העולם (בייג'ינג 2015 ולונדון 2017) ושיאן העולם הנוכחי (2025) בריצת 400 מטר.
המאמנת שלו מאז שנת 2012 היא אנה סופיה בותה.
באליפות העולם באתלטיקה לנוער שנערכה במונקטון, קנדה בשנת 2010 סיים ואן ניקרק במקום רביעי בריצת 200 מטר בשיא אישי חדש של 21.02 שניות, שתי מאיות השנייה איטי ממדליית ארד ובמקום 11 בריצת שליחים 4x100 מטר בתוצאה של 40.32 שניות.
באליפות דרום אפריקה באתלטיקה שנערכה בדרבן באפריל 2011 זכה ון ניקרק במדליית זהב בריצת 200 מטר בשיא אישי חדש של 20.57 שניות.
באליפות דרום אפריקה באתלטיקה שנערכה באפריל 2013 זכה ון ניקרק במדליית זהב בריצת 400 מטר בשיא אישי חדש של 45.99 שניות.
בתחרות שנערכה באוסטרבה, צ'כיה ביוני אותה שנה הוא סיים שני בריצת 400 מטר בשיא אישי חדש של 45.09 שניות, אחרי קיראני ג'יימס מגרנדה (44.49 שניות).
באוניברסיאדה שנערכה בקאזאן, רוסיה ביולי אותה שנה הוא זכה במדליית ארד בריצת שליחים 4x400 מטר בתוצאה של 3:06.19 דקות, אחרי רוסיה (3:03.70 דקות) וקנדה (3:05.26 דקות).
נוסף לכך, הוא סיים במקום תשיעי בריצת 400 מטר בתוצאה של 46.39 שניות.
חודש לאחר מכן, במוסקבה 2013 במוסקבה, רוסיה הוא סיים במקום 26 בריצת 400 מטר בתוצאה של 46.37 שניות.
במשחקי חבר העמים שנערכו בגלאזגו, סקוטלנד בסוף יולי 2014 זכה ואן ניקרק במדליית כסף בריצת 400 מטר בתוצאה של 44.68 שניות, אחרי קיראני ג'יימס שקבע שיא משחקים חדש של 44.24 שניות.
שבועיים לאחר מכן, באליפות אפריקה שנערכה במרקש, מרוקו באוגוסט אותה שנה הוא זכה במדליית כסף, בריצת 400 מטר בתוצאה של 45.00 שניות, אחרי אייזק מקוואלה מבוטסואנה שקבע שיא אליפות חדש של 44.23 שניות.
באליפות העולם שנערכה בבייג'ינג, סין באוגוסט 2015 זכה ואן ניקרק במדליית זהב בריצת 400 מטר בשיא אפריקה חדש, מקום רביעי בכל הזמנים של 43.48 שניות, לפני האלוף היוצא לאשון מריט מארצות הברית שקבע שיא אישי חדש ומדורג שישי בכל הזמנים (43.65 שניות) וקיראני ג'יימס (43.78 שניות).
הייתה זו התחרות הראשונה בהיסטוריה שבה שלושת המנצחים ירדו מ-44 שניות.
בתחרות שנערכה ב-12 במרץ קבע ואן ניקרק בריצת 100 מטר שיא אישי חדש של 9.98 שניות ובכך היה לאתלט ה-107 ששבר את מחסום 10 שניות ולאדם הראשון בהיסטוריה ששבר את שלושת מחסומי ריצות הספרינט החשובים: 10 שניות ב-100 מטר, 20 שניות ב-200 מטר ו-44 שניות ב-400 מטר.
באולימפיאדת ריו דה ז'ניירו (2016) זכה ואן ניקרק לכבוד לשאת את דגל מדינתו בטקס הפתיחה של המשחקים האולימפיים.
במשחקים עצמם הוא זכה במדליית זהב בריצת 400 מטר בשיא עולם חדש של 43.03 שניות, שיפור לשיא העולם הוותיק בן ה-17 שנים של מייקל ג'ונסון מארצות הברית (43.18 שניות), לפני האלוף היוצא קיראני ג'יימס (43.76 שניות) ולאשון מריט (43.85 שניות).
באליפות העולם שנערכה בלונדון, בריטניה באוגוסט 2017 זכה ואן ניקרק בשתי מדליות, זהב וכסף.
מדליית זהב, בריצת 400 מטר בתוצאה של 43.98 שניות, לפני סטיבן גארדנר מבהאמה (44.41 שניות) ועבדאללה חרון מקטר (44.48 שניות) ומדליית כסף, בריצת 200 מטר בתוצאה של 20.11 שניות, אחרי רמיל גולייב מטורקיה (20.09 שניות) ולפני ג'רים ריצ'רדס מטרינידד וטובגו (20.11 שניות).
ב-31 באוקטובר באותה שנה, ואן ניקרק השתתף במשחק רוגבי לצדקה.
במהלך המשחק הוא קרע את הרצועה הצולבת הקדמית בברך.
הוא נותח ועבר טיפול לשקום הברך מיד לאחר הניתוח.
בעקבות הפציעה הוא לא התחרה כלל בשנים 2018 ו-2019.
וייהנשטפאן היא מבשלת בירה גרמנית-בווארית, מבשלת הבירה הוותיקה ביותר בעולם אשר עדיין פעילה.
המבשלה נמצאת בעיר פרייזינג שבבוואריה, גרמניה.
היא הוקמה לאחר שב-1040 קיבל המנזר הבנדיקטיני רישיון לעסוק בבישול בירה ולמוכרה.
בהתבסס על מסמך מקורי מתקופה זו טוענת המבשלה לכתר הוותיקה שבמבשלות הבירה בעולם.
בשנת 1803 הלאימה מדינת בוואריה את המבשלה ואת כל נכסיה, אך אף על פי שבוואריה הייתה עדיין מונרכיה, לא מימשה וייהנשטפאן את זכותה להיקרא מבשלה מלכותית.
למרות זאת אימצה את הסמל המלכותי, המופיע מאז על תוויות בקבוקי הבירה.
מאז 1921 נושאת המבשלה את התואר "מבשלת המדינה של בוואריה".
המבשלה פועלת עד היום בבניינים העתיקים ששימשו בעבר את המנזר האחראי לפיתוחה וייצורה.
וייד האמפטון הייסליפ היה גנרל בצבא ארצות הברית, אשר פיקד על כוחות במלחמת העולם השנייה.
הייסליפ נולד ב-9 ביולי 1889 בוודסטוק, וירג'יניה, ובשנת 1912 התגייס לצבא ארצות הברית.
הייסליפ השתתף במשלחת האמריקנית למקסיקו, בסיוע למהפכה המקסיקנית, ולאחר מכן השתתף בחיל המשלוח האמריקני בצרפת, שם פעל כקצין מטה בקורפוס ה-5, והשתתף עמו בקרב סן-מייל ובמתקפת מז-ארגון.
לאחר המלחמה מילא הייסליפ תפקידי מטה והדרכה שונים, ואף נשלח לתקופה מסוימת ללמוד באקדמיה הצבאית סן-סיר בצרפת.
בשנת 1942 הוטל על הייסליפ להקים את הדיוויזיה ה-85 ולפקד עליה, ובשנת 1943 מונה למפקד הקורפוס ה-15. הייסליפ פיקד על הקורפוס במהלך המערכה בנורמנדי, ולאחר מכן לחם עם הקורפוס באלזס, ואף השתתף עמו במבצע נורדווינד, ולאחר מכן לחם עמו בקרבות בגרמניה עד סוף המלחמה.
לאחר מכן מונה הייסליפ למפקד הארמייה השביעית, ופיקד עליה עד סוף מלחמת העולם השנייה באוגוסט 1945.
לאחר המלחמה מילא הייסליפ תפקידים בכירים במטות המשולבים, ובשנת 1949 מונה לסגן ראש מטה צבא ארצות הברית.
בשנת 1951 סיים הייסליפ את תפקידו ופרש מהצבא, אולם כיהן בתפקיד נגיד מוסד "בית החייל" בוושינגטון עד לשנת 1966.
ב-23 בדצמבר 1971 מת הייסליפ בביתו בוושינגטון די.
וייה סראנו (בספרדית: Villa Serrano) היא עיירה קטנה ובירת נפת בליסאריו בואטו שבמחוז צ'וקיסאקה שבבוליביה.
וייה סראנו ממוקמת כ-483 ק"מ מלה פאס וכ-91 ק"מ מבירת המדינה ומבירת המחוז סוקרה.
בנוסף, העיירה ממוקמת ליד הנהר אל פסקדו (Río El Pescado).
החודש הכי חם הוא נובמבר (20 מעלות צלזיוס).
החודש הכי קר הוא יולי (14 מעלות צלזיוס).
כמות המשקעים הממוצעת היא 936 מילימטרים בשנה.
חודש פברואר הוא החודש שיש בו הכי הרבה גשם (173 מ"מ גשם), וחודש יולי הוא החודש שיש בו הכי פחות גשם (4 מ"מ גשם).
העיירה ממוקמת ליד הכביש המהיר F38.
וייבן לואיס סולומון ( בגרמנית: Vaiben Louis Solomon ; 13 במאי 1853 – 20 באוקטובר 1908) היה פוליטיקאי יהודי אוסטרלי, ראש הממשלה ה-21 של אוסטרליה הדרומית וחבר בפרלמנט הראשון של חבר העמים של אוסטרליה.
בדרך כלל נודע בשמו המלא כדי להבדיל אותו מדודו, וייבן סולומון (1802 – 21 ביוני 1860), שהועבר עם אחיו עמנואל סולומון לניו סאות' ויילס בשנת 1818 בגין גנבה (אוסטרליה הייתה מושבת עונשין) והפך לחוואי העשיר של הורנינגסי פארק .
סולומון נולד באדלייד, דרום אוסטרליה למשפחה יהודית.
אביו, יהודה מוס סולומון, היה חבר המועצה המחוקקת הדרום אוסטרלית וראש עיריית אדלייד משנת 1869 עד 1870. סולומון רכש את השכלתו במוסד החינוך של אדלייד ובהמשך במכללת סקוטש במלבורן.
לאחר מכן הוא חזר לאדלייד, שם עבד במחסן של דונלדסון, אנדרוס ושארלנד.
בהמשך החל לעבוד בחנות Nimble Ninepence של בני דודיו בקפונדה .
לאחר מכן הוא שב לאדלייד, שם עבד בבורסה.
ווייבן רצה להתחתן עם מרי אן וויגזל (יוני 1856 – 7 בינואר 1885) אך אביו התנגד ואסר עליו להינשא לה משום שהייתה גויה.
התנגדותו הייתה כה עזה כדי פרסום הודעה חריפה על כך בעיתון.
בשנת 1873 עזב סולומון (אולי נשלח על ידי אביו) אל הטריטוריה הצפונית, שם הפך לעורך העיתון "נורת'רן טריטורי טיימס" כמו גם היה בעלים של אחזקות כרייה וסחר מצליחות.
הוא עזר לנהל את חנות דרווין של אחיו מוס, עד שפתח חנות משלו בשם "סלומון אמפוריום" אשר פרחה בזמן החנות של אחיו ירדה במכירותיה.
בשנת 1877 הוא החל לנהל מכירות פומביות, והייתה לו שותפות עסקית עם פרדריק פרסי סטיבנס והרברט הנרי אדקוק בשנת 1878. ב־6 בדצמבר 1880, שלושה חודשים לאחר מות אביו, התחתן סולומון עם מרי אן וויגזל, שהייתה אז מרי אן ברידגלנד, אלמנה עם ילד קטן.
היא נפטרה כארבע שנים לאחר מכן ובינתיים הולידה בת לסולומון.
שני ילדיה נלקחו לאדלייד שם טופלו על ידי קרובי משפחה.
סולומון הפך בינתיים לדמות בולטת בטריטוריה הצפונית, שם זכה לכינוי "סולומון השחור" מהתקופה בה, בהעז, צבע את עצמו בשחור והלך עירום ברחובות פלמרסטון (לימים העיר דרווין).
הוא מילא תפקיד מרכזי בהקמת המועצה העירונית הראשונה של פלמרסטון בשנת 1874 ושימש כיושב הראש שלה.
הוא הקים חברת בנייה שהפכה משגשגת למדי, ובנה לעצמו בית מגורים באספלנדה שהיה הגדול ביותר בעיירה.
באפריל 1890 סולומון נבחר יחד ג'ון לנגדון פרסונס לבית המחוקקים של אוסטרליה הדרומית כחברי ההשבעה של מחוז הבחירה של הטריטוריה הצפונית (אז חלק מאוסטרליה הדרומית) בזכות קמפיין שדגל במדיניות אוסטרליה הלבנה.
קשיים כלכליים הביאו להתפטרותו במרץ 1891, אך בוחריו החזירו אותו ובחרו בו שוב בבחירות העוקבות.
הוא שימש כמצליף ממשלתי ובשנת 1899 הפך למנהיג האופוזיציה.
כשממשלת צ'ארלס קינגסטון התפרקה בעקבות הצעתו של קינגסטון להרחיב את זכות הבחירה לכל בעלי הבית ונשותיהם, התמנה סולומון לראש הממשלה דרום אוסטרליה וגזברה למשך שבוע אחד, 1-8 בדצמבר 1899. תמורות פוליטיות נוספות הובילו את מנהיג האופוזיציה החדש, פרדריק הולדר , לזכות בראשות הממשלה ולהעניק לסלומון את הכינוי "Sudden Solomon".
סולומון היה חבר ועידת הפדרציה האוסטרלית בשנת 1897 וחתם על האמנה שכוננה את החוקה האוסטרלית בשנים 98–1897. בשנת 1901 נבחר לפרלמנט הפדרלי האוסטרלי כחבר מפלגת הסחר החופשי והליברלי של אוסטרליה מטעם מחוז הבחירה היחיד של דרום אוסטרליה.
סולומון עמד ללא הצלחה במחוז בות'בי בבחירות 1903 לפני שחזר לבית האספה של דרום אוסטרליה בשנת 1905 כחבר הטריטוריה הצפונית.
הוא התמנה לתפקיד סגן ראש האופוזיציה ונשא בתואר זה עד שמת מסרטן ב-1908.
סולומון היה גם ראש הממשלה היחיד היהודי בדרום אוסטרליה וגם ראש הממשלה בעל הכהונה הקצרה ביותר.
"סולומון האנדרדס" באוסטרליה הדרומית וחטיבת הבחירות של סולומון בטריטוריה הצפונית נקראים על שמו.
וייבן סולומון התחתן עם האלמנה מרי אן ברידגלנד (לבית וויגזל) ב־6 בדצמבר 1880 בדרווין.
הוא התחתן שוב, עם אליס כהן (19 במאי 1954) מריצ'מונד, ויקטוריה ב-22 ביולי 1896, והתגוררו באדלייד.
מרי דנקס סולומון (10 בספטמבר 1881 – 1 ביוני 1952) ילידת דרווין, נישאה לאיש הפיננסים דייוויד ליאון אברהם (24 באפריל 1944) ב־16 בספטמבר 1903. בשנת 1894 היא זכתה במדליית האגודה ההומאנית המלכותית.
ווייבן לואיס "ווייב" סולומון (31 במאי 1897) נישא לקלריבל "קלייר" מיטשל ב־31 במרץ 1931. הוא התחנך במכללת סנט פיטר ואז במכללת ווסלי, מלבורן.
הוא זכה לתהילה מסוימת ככותב הומוריסטי בשם העת "וויבן לואיס", והוזמן על ידי יו וורד, בעל הזכויות על הפארסה "Tons of Money", לכתוב לה גרסת מחזמר.
היא עלתה בתיאטרון הנסיכה במלבורן וזכתה להצלחה.
נישואיה השלישיים היו לסר רולנד אליס "ראול" ג'ייקובס (28 בפברואר 1891 – 28 ביוני 1981) ב־30 בנובמבר 1970. אסתר הייתה האישה הראשונה שנבחרה למועצת העיר אדלייד וכיהנה שתי כהונות כסגנית ראש העיר.
הוא אימץ את בנה של מרי אן, הארי וולטר ברידגלנד (31 במאי 1879 – 17 באוקטובר 1947), שכינה זמן מה את עצמו הארי וולטר סולומון או סולומון-ברידגלנד, אך בשנת 1903 התנער ממנו.
הארי היה שחיין מקצועי, כמו גם בנו וולטר לואיס ברידגלנד (23 במרץ 1908 – 30 ביולי 1987), הלורד ראש העיר של אדלייד בין השנים 1966–1968.
סטיוארט אלכסנדר "סטו" בנט הוא שחקן אנגלי ומתאבק במשרה חלקית.
הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה וייד בארט.
בארט זכה בעונה הראשונה של התחרות NXT בשנת 2010, וערך את הופעת הבכורה שלו ברוסטר הראשי כחלק מהמותג Raw ב-7 ביוני של אותה השנה, כשעלה לגדולה כמנהיג של קבוצת הנקסוס, שהורכבה ממתאבקים שהתחרו בעונה הראשונה של NXT.
הוא כיכב בחמישה קרבות מרכזיים של אירועי שלם וצפה במהלך אותה השנה, כשבשלושה מקרבות אלה, הוא איתגר על אליפות ה-WWE.
הוא הקים את קבוצת The Corre עם חברי קבוצת הנקסוס לשעבר, הית' סלייטר וג'סטין גבריאל בינואר 2011, וזכה באליפות הבין יבשתית חמש פעמים בסך הכל.
בשנת 2013, הוא אימץ את שם הבמה באד ניוז בארט (שפירושו: "חדשות רעות בארט") עד שזכה בטורניר מלך הזירה ה-20 במספר בשנת 2015 ובעקבותיו אימץ את שם הבמה מלך בארט.
הוא עזב את ה-WWE במאי 2016 ולא התאבק מאז.
לעומת זאת, הוא הופיע בתפקידים שלא דרשו חלק פעיל בזירה במספר ארגוני היאבקות עצמאיים, כמו פרשן עבור ארגון ההיאבקות World of Sport Wrestling והמנהל הכללי של ארגון ההיאבקות Defiant Wrestling.
סטו בנט נולד ב-10 באוגוסט 1980 בלנקשייר, אנגליה.
הוא התגורר בפרסטון, לנקשייר עד גיל שש, כשבגיל זה עבר עם משפחתו לויילס.
הוא קיבל השראה להפוך למתאבק ממתאבק עיר הולדתו, דייבי בוי סמית'.
בנט בעל תואר ראשון בביולוגיה ימית מטעם אוניברסיטת ליברפול.
בארט החליט להפוך למתאבק מקצועי בגיל 21. כדי להגשים את מבוקשו, הוא התאמן תחת הדרכתם של אל סנואו וג'ון ריצ'י.
הוא ערך את קרב הבכורה שלו בענף ביוני 2004 תחת שם הבמה סטו סאנדרס כמשתתף מפתיע בבאטל רויאל בן 30 המשתתפים של ארגון ההיאבקות NWA UK Hammerlock Wrestling.
סאנדרס הופיע גם באירועים של מספר ארגוני היאבקות אחרים כמו Dropkixx Wrestling, Real Quality Wrestling ו-All Star Wrestling בנוסף לארגון ההיאבקות הוולשי, Welsh Wrestling.
ביוני 2005, הוא גבר על דני בקוויף והפך לאלוף במשקל כבד החדש של Dropkixx IWC.
במהלך אותה השנה בארגון זה, הוא נקלע לפיודים עם ניק אלדיס ודני דקסטר.
לאחר שתיפקד כמאבטח ב-13 בנובמבר 2006 בפרק של התוכנית Raw במנצ'סטר, בארט השתתף במבחן קבלה של ה-WWE בסוף החודש.
הוא נבחן פעם נוספת בשנת 2007 והוחתם לחוזה פיתוח בארגון בחודש אוקטובר.
הוא נשלח למתחם הפיתוח של הארגון באותה התקופה, Ohio Valley Wrestling (OVW) והחל להופיע תחת שם הבמה סטו סאנדרס.
לאחר שניצח את אייס סטיל בקרב חושך (שאינו שודר בטלוויזיה), הוא חבר לשורות פול בורצ'יל, כשביחד הם נאבקו מול האחים מייג'ור (בריאן מייג'ור וברט מייג'ור) במספר קרבות.
ב-2 בינואר 2008, סאנדרס ובורצ'יל ניצחו את קולט קבנה וצ'ארלס אוואנס בגמר הטורניר על אליפות הזוגות הדרומית של OVW.
השניים החזיקו באליפות הזוגות במשך כחודשיים עד שהפסידו ללוס לוקוס (רמון וראול) בקרב זוגות מרובע אשר כלל בנוסף את The Insurgency (עלי ועומאר אקבר) ו-The Mobile Homers (טד מקניילר ואדם ריבולבר).
לאחר שארגון ה-WWE הודיע על סיום מערכת היחסים והשותפות עם OVW כמתחם הפיתוח שלו, סאנדרס הועבר למתחם פיתוח אחר בשם Florida Championship Wrestling (FCW).
ב-6 במאי 2008, סאנדרס ודרו מקינטייר, שנודעו ביחד בשם "האימפריה", ניצחו את הסיוטים הפוארטו ריקנים (אדי קולון ואריק פרז) על מנת לזכות באליפות הזוגות של FCW.
הם הפסידו את התואר בחזרה לאלופי הזוגות הקודמים במהלך הקלטות פרקי תוכנית הבכורה של FCW ב-17 ביולי.
לאחר הפסדם, כל אחד הלך לדרכו וב-9 באוקטובר בהקלטות פרקי התוכנית FCW, הוא שינה את שם הבמה שלו ללורנס נייט.
ב-19 בפברואר 2009, נייט הוכרז כפרשן החדש של FCW לצד דאסטי רודס זאת לאחר שהוא קרע את שריר הגב הרחיב, פציעה אשר דרשה ממנו לעבור ניתוח ואילצה אותו להיעדר מפעילות.
באוגוסט 2009, בנט שינה את שם הבמה שלו שוב, הפעם לווייד בארט.
לאחר שיקום מוצלח מפציעה, הוא חזר לפעילות בזירה בחודש דצמבר.
בארט השתתף בעונה הראשונה של התוכנית NXT, כשכריס ג'ריקו תיפקד כמאמן שלו.
הופעתו הראשונה עבור NXT הייתה כבר בתוכנית הבכורה של NXT ב-23 בפברואר, כשהוא תיפקד ככרוז האישי של ג'ריקו.
קרב הבכורה שלו ב-NXT לא איחר לבוא, כשהתקיים שבוע לאחר מכן ואף זכה לנצח את דניאל בריאן.
ב-13 באפריל בפרק של התוכנית NXT, בארט ניצח באתגר ה"דבר את הדיבור" וכתוצאה מכך זכה במוזיקת כניסה לזירה משלו.
ב-11 במאי, בארט דורג במקום הראשון בדירוג המקצוענים.
ב-1 ביוני בפרק של התוכנית NXT, בארט ניצח בתחרות הכללית וזכה בחוזה מטעם ה-WWE, כשגבר על ג'סטין גבריאל ודייוויד אוטונגה בסיום העונה.
ב-7 ביוני 2010 בפרק של התוכנית Raw, בארט הנהיג את המתקפה של טירוני התוכנית NXT, כשהם התערבו בקרב המרכזי בין ג'ון סינה ל-CM פאנק, כאשר הם תקפו את שני המתמודדים בקרב, לוק גאלוס, צוות השידור, שומר הזמן והכרוז, ג'סטין רוברטס, לפני שהם הרסו את הזירה והציוד שמסביב.
סינה הייתה המטרה העיקרית במתקפה של הטירונים, שפגעו בו במהלכי הסיום שלהם.
ב-14 ביוני בפרק של התוכנית Raw, בארט ושאר הטירונים (ללא דניאל בריאן) דרשו חוזים במשרה מלאה מהג'נרל מנג'ר של Raw, ברט הארט, שבמקום זאת פיטר את בארט והוציא את הטירונים מהבניין.
מאוחר יותר בתוכנית, הטירונים תקפו את הארט והציבו לו אולטימטום עד האירוע Fatal 4-Way לקבל החלטה על החוזים שלהם.
באירוע זה, שנערך ב-20 ביוני, הטירונים התערבו בקרב המרכזי על אליפות ה-WWE, שגרמה להפסדו של סינה בקרב ואיבוד האליפות לשיימוס.
בלילה שלאחר מכן בפרק של התוכנית Raw, וינס מקמהן פיטר את הארט והכריז כי ג'נרל מנג'ר חדש ואנונימי התקבל לעבודה, כשאחד ממהלכיו הראשונים היה להעניק לששת הטירונים חוזים בארגון ה-WWE (החוזה של בארט הוחזר לאחר שהוא פוטר במקור בשבוע הקודם).
קבוצת הטירונים המשיכה בדרכה לשבש קרבות מרכזיים, כשהם תקפו את סינה ואף את מקמהן, ששימש כשופט המיוחד בפרק של התוכנית Raw ב-21 ביוני.
ב-5 ביולי בפרק של התוכנית Raw, ניתן לקבוצת טירוני NXT שם חדש – הנקסוס.
באותו השבוע, בארט נעדר מפרק של התוכנית Raw, מכיוון שתוקף אשרת העבודה שלו פג והוא נאלץ לחזור לבריטניה כדי להגיש בקשה לאשרה חדשה; כשמצב זה נפתר, בארט חזר בשבוע שלאחר מכן.
ב-12 ביולי בפרק של התוכנית Raw, הנקסוס (שהיו ללא דארן יאנג מכיוון שנפצע על ידי סינה בשבוע הקודם) התמודדו בקרב הראשון שלהם ביחד כשגברו על סינה בקרב האנדיקאפ 6 נגד 1, זאת לאחר שגבריאל הכה את סינה בעזרת מהלך הסיום שלו, ה-450° ספלאש.
בשבוע שלאחר מכן, בארט ערך את קרב היחידים הראשון שלו ב-Raw, כשרשם ניצחון על מארק הנרי.
הנקסוס המשיכה להתעמת עם סינה וסגל ה-Raw, דבר שהוביל לקיום קרב הדחות שבעה נגד שבעה באירוע הקיצי, בסאמרסלאם.
בארט היה החבר האחרון בקבוצת הנקסוס, אך הוא נכנע לבסוף לסינה, הכנעה שגרמה להפסד קבוצת נקסוס.
לאחר שיאנג הוגלה מן הקבוצה משום שהפסיד קרב לסינה בלילה שלאחר סאמרסלאם וסקיפ שפילד נפצע באירוע חי בהוואי שני לילות מאוחר יותר, הנקסוס התמודדה מול סינה, אדג', רנדי אורטון, שיימוס וג'ריקו בקרב הדחות חמישה נגד חמישה ב-30 באוגוסט בפרק של התוכנית Raw ובו בארט ניצח לאחר שהצמיד לניצחון את אורטון.
בארט קיבל את קרב האליפות המובטח שלו מהזכייה ב-NXT באירוע לילה של אלופים, שנערך ב-19 בספטמבר, שבו הוא לא הצליח בקרב המשושה על אליפות ה-WWE, אף על פי שהיה אחראי להדחתו של סינה מהקרב.
הפיוד בין סינה לנקסוס נמשך באירוע גיהנום בכלוב, שנערך ב-3 באוקטובר, כאשר בארט ניצח את סינה (לאחר התערבות של האסקי האריס ומייקל מקגיליקטי) בהתניה שלפיה סינה נאלץ להצטרף לקבוצת הנקסוס (במידה שסינה היה מנצח, הנקסוס הייתה חייבת להתפרק).
בלילה שלאחר מכן בפרק של התוכנית Raw, בארט, בעזרת שאר חברי הנקסוס, ניצח בקרב באטל רויאל אשר קבע את הטוען לכתר לאליפות ה-WWE, כאשר סינה הדיח את עצמו בהוראת בארט.
בארט קיבל את קרב האליפות שלו נגד רנדי אורטון באירוע בראגינג רייטס, שנערך ב-24 באוקטובר.
לאחר שהורה לסינה לעזור לו לנצח, סינה התערב בקרב וגרם לבארט לנצח כתוצאה פסילה אשר השאירה את האליפות בידיו של אורטון.
בלילה שלאחר מכן, בארט זכה לקרב חוזר באירוע סדרת הישרדות ואף הורשה לו לבחור שופט מיוחד.
הוא בחר בסינה וקבע שאם בארט ינצח בקרב ויזכה באליפות ה-WWE, סינה יורשה לעזוב את הנקסוס; אולם, אם בארט לא יצליח לזכות בתואר, סינה יפוטר.
באירוע זה, שנערך ב-21 בנובמבר, בארט לא הצליח לזכות באליפות לאחר שסינה השליך אותו אל אורטון שביצע עליו את מהלך הסיום שלו, ה-RKO.
סינה פוטר בהתאם להתניה שנקבע.
בעקבות ההתערבות של סינה, בארט קיבל עוד קרב על האליפות לילה לאחר מכן בפרק של התוכנית Raw, אך הוא הותקף על ידי סינה המפוטר ולהפסדו בקרב ואף איפשר למיז לפדות את מזוודת הכסף בבנק שלו על אורטון.
לאחר שסינה תקף את חברי קבוצת הנקסוס במהלך השבועות הבאים, חברי הקבוצה דרשו מבארט להחזיר אותו לתפקידו, או שיוגלה מן הקבוצה.
ב-13 בדצמבר בפרק של התוכנית Raw, בארט הסכים להעסקתו מחדש של סינה בתנאי שסינה יתמודד מולו בקרב כיסאות במסגרת האירוע TLC: Tables, Ladders & Chairs; באירוע זה, שנערך ב-19 בדצמבר, סינה יצא עם ידו על העליונה.
לאחר ההפסד לסינה, בארט חזר להופיע ב-3 בינואר 2011 בפרק של התוכנית Raw, שבו הוא התעמת עם CM פאנק, שהשתלט על הנהגת הנקסוס בהיעדרו.
פאנק נתן לבארט את ההזדמנות להחזיר לעצמה את המנהיגות, והצהיר שאם הוא ינצח בקרב כלוב המשולש בו אשר כלל בנוסף את אורטון ושיימוס אשר קבע את זהות הטוען לכתר לאליפות ה-WWE של המיז, פאנק לא רק שיוותר על המנהיגות, הוא אף יעבוד עבור בארט.
עם זאת, במהלך הקרב, פאנק הגיע למתחם הזירה ותקף את בארט, כשהוא עמד לנצח והוריד את סרט הזרוע של בארט, ובאופן סמלי הדיח אותו מקבוצת הנקסוס, מעשים שגרמו לבארט להפסיד בקרב.
ב-10 בינואר בפרק של התוכנית סמאקדאון, בארט הופיע לראשונה בסמאקדאון מאז ה-1 באוקטובר, כשהפעם תקף את ביג שואו.
שבוע שלאחר מכן הצטרפו אליו איזיקיאל ג'קסון וחבריו לשעבר לקבוצת הנקסוס, ג'סטין גבריאל והית' סלייטר, שעזבו את הקבוצה ביום שני הקודם.
ביחד, הארבעה קראו לקבוצתם בשם The Corre.
מאוחר יותר, בארט העפיל לקרב תא ההדחות על אליפות העולם במשקל כבד של ה-WWE, אך הוא לא צלח בניסיון לזכות בתואר זה לאחר שהיה הראשון להיות מודח מהקרב על ידי ביג שואו.
ב-25 במרץ 2011 בפרק של התוכנית סמאקדאון, בארט ניצח את קופי קינגסטון וזכה באליפות הבין-יבשתית.
ברסלמניה 27, קבוצתו של בארט נוצחה בקרב ארבעה נגד ארבעה על ידי הקבוצה של קינגסטון, ביג שואו, קיין וסנטינו מארלה.
בארט המשיך להגן בהצלחה על האליפות שלו מול קינגסטון ב-22 באפריל בפרק של התוכנית סמאקדאון.
ב-6 במאי בפרק של התוכנית סמאקדאון, בארט, גבריאל וסלייטר תקפו את ג'קסון בצעד שגרם להדחתו מהקבוצה.
שבוע לאחר מכן בפרק של התוכנית סמאקדאון, בארט איתגר את ג'קסון לקרב על תואר האליפות הבין-יבשתית באירוע מעבר לקצה, אתגר שנענה בחיוב מצידו של ג'קסון.
באירוע זה, שנערך ב-22 במאי, גבריאל וסלייטר תקפו את ג'קסון במהלך הקרב והובילו לפסילה, עם זאת, בארט שמר על התואר מכיוון שתואר אליפות אינו יכול להחליף ידיים דרך פסילה.
הוא הגן על התואר הבין-יבשתי שלו נגד ג'קסון פעם נוספת ב-3 ביוני 2011 בפרק של התוכנית סמאקדאון, כשבמהלך הקרב, ג'קסון השליך את בארט מהזירה, ובעקבות זאת ניצח כתוצאה מספירת חוץ, אבל שוב, בארט שמר על תוארו כי תואר אליפות לא יכול להחליף ידיים דרך ספירת חוץ.
לאחר מכן, בארט הורה לגבריאל וסלייטר לתקוף את ג'קסון, אך נטש אותם לאחר שג'קסון הדף את מתקפתם.
בשבוע שלאחר מכן, הקבוצה התפרקה לאחר שבארט, שנמלט מג'קסון, נטש את גבריאל וסלייטר בקרב שלושה נגד שלושה נגד ג'קסון והאוסוס (ג'יי אוסו וג'ימי אוסו), מה שגרם להם להפסיד בקרב.
באירוע Capitol Punishment, שנערך ב-19 ביוני, בארט הפסיד את האליפות הבין-יבשתית לג'קסון, ולא הצליח לזכות בקרב החוזר שלו על התואר בפרק של התוכנית סמאקדאון ב-24 ביוני.
שבוע לאחר מכן בתוכנית, בארט הוכרז כאחד המשתתפים בקרב הכסף בבנק של סמאקדאון עבור האירוע כסף בבנק, כשהמשתתפים האחרים שהוכרזו לקרב היו הית' סלייטר, ג'סטין גבריאל, קיין, סין קארה, דניאל בריאן, קודי רודס ושיימוס.
בקרב זה, שנערך ב-17 ביולי, ניצח דניאל בריאן, ניצחון שהוביל ליריבות בין השניים.
באירוע סאמרסלאם, שנערך ב-14 באוגוסט, בארט ניצח את בריאן בקרב יחידים.
לאחר מכן, היה לבארט פיוד קצר עם שיימוס, שבו הוא הפסיד לו בשלוש מקרים שונים.
ב-21 באוקטובר בפרק של התוכנית סמאקדאון, בארט דחה את בני בריתו בעבר וכינה אותם כ"לגיון של טפילים" ואף טען שהאדם היחיד שהוא צריך בכדי להצליח זה הוא בעצמו.
הוא נשבע ש"מטח בארט" הוא רק ההתחלה.
בארט יצא בהצהרה זו לאחר שניצח את דניאל בריאן.
שבוע לאחר מכן, הוא החל ברצף ניצחונות, כשניצח את ג'ון מוריסון, טרנט ברטה, שיימוס ורנדי אורטון במסגרת קרבות יחידים.
בחודש נובמבר, הוא פתח בפיוד עם אורטון, כששניהם הוכרזו כקפטני הקבוצות לקרב ההדחות המסורתי של אירוע סדרת ההישרדות.
רצף הניצחונות של בארט נשבר ב-14 בנובמבר בפרק של התוכנית Raw, כאשר הוא נוצח על ידי אורטון כתוצאה מפסילה לאחר שקבוצתו של בארט תקפה את אורטון.
קבוצת בארט ניצחה את קבוצת אורטון באירוע זה אשר התקיים ב-20 בנובמבר, כשבארט וקודי רודס היו השורדים היחידים בקרב.
ב-25 בנובמבר בפרק של התוכנית סמאקדאון, בארט השתתף בקרב מרובע מול אורטון, קודי רודס ודניאל בריאן אשר קבע את המועמד מספר אחת לאליפות העולם במשקל כבד של ה-WWE, בו ניצח בריאן.
בארט המשיך בפיוד שלו עם אורטון על ידי התקפה והסחת דעתו במהלך הקרבות של האחרון.
ב-9 בדצמבר של התוכנית סמאקדאון, בארט ואורטון התמודדו בקרבות "הבס את השעון", כשהמנצח באתגר בחר את ההתניה לקרב ביניהם באירוע TLC: שולחנות, סולמות וכיסאות.
בארט ניצח את איזיקיאל ג'קסון בזמן של 7 דקות ו-53 שניות, בעוד שאורטון ניצח את דולף זיגלר בזמן של 7 דקות ו-51 שניות, ניצחון שהקנה לאורטון את הזכות לבחור את ההתניה לקרב, שלפיה בחר קרב שולחנות.
באירוע זה, שהתקיים ב-18 בדצמבר, אורטון גבר על בארט לאחר שהכה אותו בעזרת מהלך הסיום שלו, ה-RKO בעודו באוויר, כאשר בארט נחת דרך השולחן.
בפרק העוקב של התוכנית סמאקדאון, הם התקוטטו מאחורי הקלעים, כשהקטטה ביניהם הסתיימה לאחר שאורטון הכה את במהלך ה-RKO על מכונית.
היריבות ביניהם הובילה לקיום קרב ספירות בכל מקום בשבוע לאחר מכן, שבו בארט דחף את אורטון במורד מדרגות לפני שיצא דרך הדלת.
אורטון סבל כתוצאה מכך מפריצת דיסק, שגרמה לו להיעדר מהטלוויזיה למספר שבועות.
לאחר שאורטון חזר מפציעה בסוף חודש ינואר של שנת 2012, הוא הדיח את בארט מקרב הרויאל ראמבל, שהתקיים ב-29 בינואר.
בפרק העוקב של התוכנית סמאקדאון, הפיוד ביניהם הגיע לקיצו לאחר שאורטון ניצח את בארט בקרב ללא פסילות.
באירוע הבא, תא ההדחות, שנערך ב-19 בפברואר, בארט כשל בניסיונו לזכות באליפות העולם במשקל כבד של ה-WWE לאחר שהודח על ידי סנטינו מארלה מקרב תא ההדחות המסורתי, שבו דניאל בריאן הגן על תוארו בהצלחה.
לילה לאחר מכן בפרק של התוכנית Raw, בארט סבל מפריקת מרפק חלקית לאחר שביג שואו השליך את דולף זיגלר עליו במהלך קרב באטל רויאל, פציעה שגרמה לו להיעדרות ממושכת.
באוגוסט 2012, ה-WWE שידר סדרת קדימונים אשר בישרו על חזרתו של בארט, כשהראו אותו נלחם במועדון קרב מחתרתי בניסיון "להצית מחדש את הלהבה".
בארט, שכעת היה בעל זקן ושיער קצר יותר, ערך את חזרתו ב-7 בספטמבר בפרק של התוכנית סמאקדאון, כשגבר על יושי טאטסו.
לאחר מכן, הוא פיתח רצף ניצחונות, כשניצח מתאבקים כמו ג'סטין גבריאל, טייסון קיד וזאק ריידר.
ההפסד הראשון שלו הגיע ב-8 באוקטובר בפרק של התוכנית Raw, כשהפסיד בקרב לא על התואר לאלוף העולם במשקל כבד, שיימוס כתוצאה מפסילה לאחר שהביג שואו התערב.
בארט ספג את ההפסד הראשון שלו כתוצאה מהצמדה ב-19 באוקטובר בפרק של התוכנית סמאקדאון, במסגרת קרב חוטבי עצים נגד שיימוס.
באירוע סדרת ההישרדות, שנערך ב-18 בנובמבר, בארט היה חלק מהקבוצה המנצחת של דולף זיגלר נגד קבוצתו של מיק פולי, שם הדיח את האלוף הבין-יבשתי, קופי קינגסטון לפני שהודח על ידי המיז.
לילה לאחר מכן בתוכנית Raw, בארט ניצח את קינגסטון בקרב שאינו היה על התואר, ניצחון שהקנה לו קרב עתידי על האליפות הבין-יבשתית.
בארט, שעדיין היה מועמד מספר אחת לאליפות הבין-יבשתית, קיבל קרב על אליפות ארצות הברית ב-3 בדצמבר בפרק של התוכנית Raw, מול האלוף אנטוניו סזארו, קופי קינגסטון ו-R-טרות' בקרב מרובע, שבו אינו צלח במשימה.
בנוסף, בארט לא הצליח לזכות באליפות הבין-יבשתית מידי קינגסטון באירוע TLC: שולחנות, סולמות וכיסאות, שנערך ב-16 בדצמבר.
שבועיים לאחר מכן, ב-31 בדצמבר בפרק של התוכנית Raw, בארט גבר על קינגסטון וזכה באליפות הבין-יבשתית בפעם השנייה בקריירה שלו.
בארט רשם הגנה ראשונה מוצלחת על התואר ארבעה ימים לאחר מכן בתוכנית סמאקדאון, כשגבר על קינגסטון בקרב חוזר.
בארט השתתף בקרב הרויאל ראמבל המסורתי של אירוע הרויאל ראמבל, שנערך ב-27 בינואר, כשהודח על ידי בו דאלאס שערך את הבכורה שלו, אך בארט חזר מאוחר יותר כדי להדיח את דאלאס.
דבר זה הוביל ליריבות בין השניים, כשבארט איתגר את דאלאס לקרב שאינו היה על תוארו לילה לאחר מכן בתוכנית Raw, שבו דאלאס רשם ניצחון מפתיע.
במהלך חודש פברואר, בארט ודאלאס המשיכו בפיוד ביניהם, כשתקפו זה את זה מאחורי הקלעים.
ב-21 במרץ בהקלטות של התוכנית NXT, בארט רשם הגנה נוספת על תוארו מול אותו בו דאלאס.
במופע המקדים לאירוע רסלמניה 29, שנערך ב-7 באפריל, בארט הפסיד את האליפות הבין יבשתית למיז, עם זאת, הוא החזיר את התואר למותניו בקרב החוזר ביניהם לילה לאחר מכן בפרק של התוכנית Raw.
ב-27 במאי בפרק של התוכנית Raw, בארט נוצח על ידי פאנדנגו בקרב לא על התואר לאחר שהמיז, שהיה שופט מיוחד בקרב, הכה את בארט בעזרת מהלך הסיום שלו, הסקול קראשינג פינאלי.
בחודש יוני, פאנדנגו סבל מזעזוע מוח, מה שהרחיק אותו מהפיוד בין בארט למיז.
באירוע פייבאק, שנערך ב-16 ביוני, בארט הפסיד את האליפות הבין-יבשתית לקורטיס אקסל בקרב משולש אשר כלל בנוסף את המיז.
בארט קיבל את הקרב החוזר שלו על התואר בפרק הבא של סמאקדאון, אך שוב הוא נוצח על ידי אקסל.
באירוע כסף בבנק, שנערך ב-14 ביולי, בארט התחרה בקרב כסף בבנק על חוזה לאליפות העולם במשקל כבד, שבו דמיאן סנדאו ניצח.
בארט סיים לבסוף את רצף ההפסדים הארוך שלו ב-31 ביולי בפרק של התוכנית Main Event, כאשר הוא ניצח את R-טרות'.
ב-5 באוגוסט בפרק של התוכנית Raw, בארט היה אמור לגלח את זקנו של דניאל בריאן על פי הוראת וינס מקמהן כחלק מ"המהפך התאגידי" של בריאן, מנגד, בריאן תקף אותו וגילח את בארט במקום.
באותו השבוע בתוכנית סמאקדאון, בארט הפסיד לבריאן, אך בפרק העוקב של התוכנית Raw, בארט ניצח את בריאן לאחר שהשופט המיוחד, בראד מדוקס ביצע ספירה מהירה על בריאן.
ארבעה ימים לאחר מכן בתוכנית סמאקדאון, בארט נוצח פעם נוספת על ידי בריאן בקרב ללא פסילות.
לאחר היעדרות מהמרקע בעקבות בעיות עם אישור עבודה, הוא חזר ל-WWE ב-2 בדצמבר בפרק של התוכנית Raw תחת שם במה חדש, באד ניוז בארט (שפירושו: חדשות רעות בארט), אישיות אותה פיתוח בתוכנית The JBL and Cole, אך עדיין נקרא לעיתים בשמו הפרטי על ידי צוות השידור.
בקרב הגמר, הוא ניצח את רוב ואן דאם ב-28 באפריל בפרק של התוכנית Raw וכתוצאה מכך הרוויח קרב על התואר מול ביג אי.
באירוע חוקי אקסטרים, שנערך ב-4 במאי, הוא הפך לאלוף הבין-יבשתי בפעם הרביעית בקריירה שלו לאחר שניצח את ביג אי.
לאחר מכן, הוא רשם הגנה מוצלחת על תוארו מול רוב ואן דאם באירוע פייבאק, שנערך ב-1 ביוני.
ב-9 ביוני בפרק של התוכנית Raw, הוא השתתף בקרב העפלה עבור אליפות העולם במשקל כבד של ה-WWE במסגרת האירוע כסף בבנק, אך נכשל לאחר שנחל הפסד לשיימוס.
עם זאת, טריפל H הכניס אותו לקרב הכסף בבנק המסורתי, החלטה שהתקבלה ב-23 ביוני בפרק של התוכנית Raw.
בפרק העוקב של התוכנית סמאקדאון, בארט פרק את כתפו לאחר שהוטח על המזרן על ידי ג'ק סוואגר, וכתוצאה מכך הוא הוסר מן הקרב.
הפציעה של בארט דרשה ניתוח, כשתקופת השיקום שלו נמשכה כמספר חודשים, ולכן ארגון ה-WWE ביצע את הצעד המתבקש לפנות את האליפות הבין-יבשתית ב-30 ביוני.
בארט חזר להופיע בנובמבר במופע המקדים לאירוע סדרת ההישרדות, שנערך ב-23 בנובמבר.
ב-29 בדצמבר בפרק של התוכנית Raw, בארט חזר לפעולה בזירה, כשגבר על סזארו.
ב-5 בינואר 2015 בפרק של התוכנית Raw, בארט ניצח את דולף זיגלר בקרב 2 מתוך 3 הכרעות ורשם זכייה חמישית באליפות הבין-יבשתית.
באירוע פאסטליין, שנערך ב-22 בפברואר, בארט שמר על התואר שלו נגד דין אמברוז לאחר שאמברוז נפסל.
לאחר מכן, אמברוז גנב את התואר הבין-יבשתי, אך הוא לא היה המתאבק היחיד שעשה זאת בשבועות שבאו לאחר מכן, כשמתאבקים שונים החזיקו בחגורת התואר של בארט שלא כדין כמו R-טרות', לוק הארפר, דולף זיגלר, דניאל בריאן, וסטארדאסט.
מבין המתאבקים האלה, בארט הוצמד לניצחון בקרבות שאינם היו על התואר על ידי R-טרות', זיגלר, בריאן ואמברוז.
לפיכך, נערך קרב סולם על התואר הבין-יבשתי עבור רסלמניה 31, כאשר בארט הגן על התואר נגד אמברוז, הארפר, R-טרות', זיגלר, סטארדאסט ובריאן, שבסופו של דבר בריאן ניצח בקרב.
בארט היה אמור להתמודד מול בריאן על האליפות בקרב חוזר באירוע חוקי אקסטרים, שנערך ב-26 באפריל, אולם, בריאן לא קיבל אישור רפואי להתחרות.
במקום זאת, בארט התמודד מול נוויל והפסיד לאחרון בקרב שהתקיים במסגרת המופע המקדים.
ב-28 באפריל בפרק של התוכנית Raw, בארט התחרה בטורניר מלך הזירה לשנת 2015, שם ניצח את דולף זיגלר בסיבוב הראשון.
לילה שלאחר מכן ברשת של ה-WWE, בארט גבר על R-טרות' בחצי הגמר וניצח את נוויל בגמר והפך לזוכה העשרים בטורניר.